ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
மருத்துவ உபகரணங்களின் உள்நாட்டு உற்பத்தியை மேம்படுத்துவதற்கான ஊக்கத்தொகை திட்டத்தின் கீழ் வழங்கப்பட்டுள்ள ஒப்புதல்கள்
போதுமான உள்கட்டமைப்பு இல்லாமை, உள்நாட்டு விநியோகச் சங்கிலி மற்றும் சரக்கு போக்குவரத்து, அதிக நிதிச் செலவு, போதிய மின்சாரம் கிடைக்காமை, ஆராய்ச்சி மற்றும் மேம்பாடு மற்றும் திறன் மேம்பாடு போன்றவற்றில் குறைந்த கவனம் செலுத்துதல் உள்ளிட்டவற்றால் இந்திய மருத்துவ சாதனத் துறை பாதிக்கப்படுகிறது.
உள்நாட்டு உற்பத்தியை மேம்படுத்துதல் மற்றும் மருத்துவ சாதனத் துறையில் பெரியளவு முதலீடுகளை ஈர்க்கும் நோக்கத்துடன், உற்பத்தி சார்ந்த ஊக்கத்தொகை திட்டத்தை மருந்துகள் துறை அறிமுகப்படுத்தியது. ரூ 3,420 கோடி மொத்த மதிப்பீட்டில் 2020-21 முதல் 2027-28 வரை இது செயல்படுத்தப்படும்.
முதல் சுற்றில் இத்திட்டத்தின் கீழ் 23 விண்ணப்பதாரர்களிடமிருந்து 28 விண்ணப்பங்கள் பெறப்பட்டன. குறிப்பிட்ட தயாரிப்புகளுக்கான சில இடங்கள் நிரப்பப்படாமல் இருந்ததால், விண்ணப்பங்களை சமர்ப்பிப்பதற்கான கடைசி தேதி 31.08.2021 என மீண்டும் நிர்ணயிக்கப்பட்டு, 14 விண்ணப்பங்கள் பெறப்பட்டன.
25.11.2021 அன்று நடைபெற்ற அதிகாரமளிக்கப்பட்ட குழுவின் 9-வது கூட்டத்தில், திட்ட வழிகாட்டுதல்களின்படி அனைத்து விண்ணப்பங்களையும் பரிசீலித்த பிறகு, பின்வரும் விண்ணப்பதாரர்களின் விண்ணப்பங்கள் அங்கீகரிக்கப்பட்டுள்ளன.
பிலிப்ஸ் குளோபல் பிஸினஸ் சர்வீசஸ், அலைடு மெடிக்கல் லிமிடெட், டெக் மவுண்ட் எலெக்ட்ரானிக்ஸ் லிமிடெட், மைக்ரோடெக் நியூ டெக்னாலஜீஸ், மெரில் ஹெல்த்கேர், என்விஷன் சயின்டிஃபிக், பயோ இந்தியா இண்டெர்வென்ஷனல் டெக்னாலஜிஸ்.
இவற்றின் எட்டு ஆலைகளில் ரூ 260.40 கோடி முதலீடு செய்யப்படும், 2,599 பேருக்கு வேலைவாய்ப்பு கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779693
(Visitor Counter : 147
சிறுபான்மையினர் நலன் அமைச்சகம்
ஜம்மு-காஷ்மீர் மற்றும் லே-லடாக்கின் வளர்ச்சியை தடுத்த தேவைக்கதிமான சட்டங்களின் வேகத் தடைகளை சட்டப்பிரிவு 370-இன் நீக்கம் தகர்த்துள்ளது - முக்தர் அப்பாஸ் நக்வி
லடாக்கில் உள்ள லேயில் இன்று பேசிய மத்திய சிறுபான்மையினர் விவகாரங்கள் அமைச்சர் திரு முக்தர் அப்பாஸ் நக்வி, ஜம்மு-காஷ்மீர் மற்றும் லே-லடாக்கின் வளர்ச்சியை தடுத்த தேவைக்கதிமான சட்டங்களின் வேகத் தடைகளை சட்டப்பிரிவு 370-இன் நீக்கம் தகர்த்துள்ளது என்று கூறினார்.
மத்திய அரசின் பல்வேறு சமூக-பொருளாதார-கல்வி அதிகாரமளிக்கும் திட்டங்களின் பலன்கள் தற்போது ஜம்மு-காஷ்மீர் மற்றும் லே-லடாக்குக்கும் கிடைப்பதாக திரு நக்வி தெரிவித்தார்.
லடாக் யூனியன் பிரதேசத்துக்கு இரண்டு நாள் பயணமாக வந்துள்ள திரு நக்வி, பல்வேறு பொதுக்கூட்டங்களில் உரையாற்றியதோடு, இப்பகுதியில் உள்ள சமூக அமைப்புகளின் பிரதிநிதிகளுடன் உரையாடினார். யூனியன் பிரதேச அதிகாரிகளுடன் பல்வேறு வளர்ச்சிப் பணிகள் குறித்தும் ஆய்வு செய்தார்.
சட்டப்பிரிவு 370-இன் நீக்கம் ஜம்மு-காஷ்மீர் மற்றும் லே-லடாக்கின் வளர்ச்சிக்கு தடையாக இருந்த அரசியல் மற்றும் சட்ட தடைக்கற்களை நீக்கியுள்ளதாகக் கூறிய அவர், நாட்டின் இதர பகுதிகளோடு இணைந்து இப்பிராந்தியமும் தற்போது வளர்ச்சியடைந்து வருவதாக தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https:/pib.gov.in/PressReleasePage.aspx?PRID=1653043
(Visitor Counter : 100
சிறப்பு சேவைகள் மற்றும் கட்டுரைகள்
எஸ்சி / எஸ்டி மாணவர்களுக்கு சென்னையில் வேலைவாய்ப்பு பயிற்சி முகாம்
ஆதி திராவிடர் மற்றும் பழங்குடி இனத்தவர்களுக்கான தேசிய வாழ்வாதார சேவை மையம் டாடா கன்சல்டன்சி சர்வீஸ் நிறுவனத்துடன் இணைந்து இலவசமாக இளைஞர் வேலைவாய்ப்பு பயிற்சி முகாமை நடத்த இருக்கிறது. இப்பயிற்சியில் சேர்ந்து பயில்வதற்கு தகுதியானவர்களிடமிருந்து விண்ணப்பங்கள் வரவேற்கப்படுகின்றன. இப்பயிற்சிக்கு விண்ணப்பிக்க கீழ்கண்ட தகுதிகள் இருக்கவேண்டும்.
கல்வி தகுதி: பிஏ/பிகாம்/பிசிஏ  & 2022-ல் இறுதி ஆண்டு பட்டப்படிப்பு மாணவர்கள்
பிரிவு: ஆதி திராவிடர் மற்றும் பழங்குடி இனத்தை சேர்ந்த மாணாக்கள்
வயது வரம்பு: 28 வயது க்கு கீழ்
பயிற்சி காலம்: 100 மணி
காலி இடங்கள்: 50
பயிற்சி முடித்தவுடன் அவர்களின் திறமைக்கு ஏற்ப வேலைவாய்ப்பு பெற்றுத்தரப்படும். விருப்பம் உள்ளவர்கள் தங்களுடைய சுய விபரங்களுடன் கூடிய விண்ணப்பத்தை 10.05.22 அன்று காலை 11.00 மணிக்குள் இவ்வலுவலகத்திற்கு நேரிலோ அல்லது தபால் மூலமாகவோ சமர்ப்பிக்க வேண்டும். மேலும் விபரங்களுக்கு 044-24615112/ 8248962842 என்ற தொலைபேசி அல்லது செல்பேசியில் தொடர்பு கொள்ளலாம் என துணை பிராந்திய வேலைவாய்ப்பு அதிகாரி வெளியிட்ட செய்திக் குறிப்பில் தெரிவிக்கப்பட்டுள்ளது.
(Visitor Counter : 32
ரெயில்வே அமைச்சகம்
28473 மெட்ரிக் டன் திரவ மருத்துவ பிராணவாயுவை ஆக்ஸிஜன் எக்ஸ்பிரஸ் ரயில்கள் நாடு முழுவதும் விநியோகம், தமிழகத்திற்கு 4303 மெட்ரிக் டன்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
28473 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,648 டேங்கர்களில் சுமார் 28,473 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
401 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. தற்போது 18 டேங்கர்களில் சுமார் 347 மெட்ரிக் டன் பிராணவாயுவுடன் 4 ரயில்கள் பயணித்துக் கொண்டிருக்கின்றன.
தமிழ்நாட்டிற்கு 4300 மெட்ரிக் டன்னுக்கும் அதிகமான பிராணவாயு விநியோகிக்கப்பட்டுள்ளது. ஆந்திரப் பிரதேசம் மற்றும் கர்நாடகாவிற்கு முறையே 3200 மற்றும் 3400 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 4303 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 3450 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3212 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2765 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 400 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726051
------
(Visitor Counter : 157
ஊரக வளர்ச்சி அமைச்சகம்
கரீப் கல்யாண் ரோஜ்கர் அபியான் திட்டத்தின் நோக்கங்களை நிறைவேற்றும் வகையில் 30 கோடி மனித வேலைநாட்கள் உருவாக்கப்பட்டு ரூ.27 ஆயிரம் கோடிக்கும் மேல் செலவழிக்கப் பட்டுள்ளது
குடிபெயர்ந்த தொழிலாளர்களுக்கு வேலைவாய்ப்பு அளிப்பதற்கு கரீப் கல்யான் ரோஜ்கர் அபியான் திட்டத்தின் கீழ் நடவடிக்கைகள் எடுக்கப்படுகின்றன.
இத் திட்டத்தின் கீழ், கடந்த 13 வாரங்கலில் 30 கோடி மனித வேலை நாட்கள் அளவிற்கு வேலைவாய்ப்புகள் உருவாக்கப்பட்டு, ரூ.27,003 கோடி செலவு செய்யப்பட்டுள்ளது. இதன் மூலம் நிறைய கட்டமைப்புகள் உருவாக்கப்பட்டுள்ளன. 1,14,344 தண்ணீர் சேமிப்பு கட்டமைப்புகள், 3,65,075 கிராமப்புற வீடுகள், 27,446 கால்நடை தொழுவங்கள், 19,527 வேளாண் குளங்கள், 10,446 சமுதாய கழிப்பறை வளாகங்கள் உருவாக்கப் பட்டுள்ளன. மாவட்ட மினரல் நிதிகள் கீழ் 6727 பணிகள் மேற்கொள்ளப்பட்டுள்ளன, 1,662 கிராம பஞ்சாயத்துகளுக்கு இன்டர்நெட் வசதி அளிக்கப்பட்டுள்ளது, திட மற்றும் திரவக் கழிவு மேலாண்மைக்கு 17,508 பணிகள் மேற்கொள்ளப்பட்டுள்ளன, கிரிஷி விக்யான் கேந்திரங்கள் மூலம் 54,445 பேருக்கு தொழில் திறன் பயிற்சிகள் அளிக்கப் பட்டுள்ளன.
(Visitor Counter : 158
பிரதமர் அலுவலகம்
தேர்வு குறித்து தான் இயற்றிய கவிதையை பகிர்ந்து கொண்ட மாணவி தியாவுக்கு பிரதமர் பாராட்டு
தேர்வு குறித்து தான் இயற்றிய கவிதையை பகிர்ந்து கொண்டுள்ள டேராடூன் ஓஎன்சிஜி கேந்திரிய வித்யாலயா மாணவி தியாவுக்கு பிரதமர் திரு நரேந்திரமோடி பாராட்டு தெரிவித்துள்ளார்.
கேந்திரிய வித்யாலயா சங்கதன் வெளியிட்டுள்ள டுவிட்டர் பதிவுக்கு பதில் அளித்து பிரதமர் வெளியிட்டுள்ள பதிவு வருமாறு;
‘’ சிறைந்த படைப்பாற்றல்! மன அழுத்தம் இல்லாத தேர்வுகளே சிறந்த தேர்வுகளாகும். இம்மாதம் 27ந்தேதி நடைபெறவுள்ள தேர்வுக்கு தயாராவோம் நிகழ்ச்சியின் போது நாம் இதுபற்றி கூடுதலாக விவாதிக்கலாம்’’
மத்திய அமைச்சரவை
இந்தியாவில் உள்ள சர்வதேச நிதிச் சேவை மையங்களில் நடைபெறும் அனைத்து சேவைகளையும் முறைப்படுத்துவதற்கான ஒரே அதிகார அமைப்பை சர்வதேச நிதிச் சேவைகள் மைய ஆணைய மசோதா 2019 மூலம் உருவாக்குவதற்கு மத்திய அமைச்சரவை ஒப்புதல்
இந்தியாவில் உள்ள சர்வதேச நிதிச் சேவை மையங்களில் நடைபெறும் அனைத்து சேவைகளையும் முறைப்படுத்துவதற்கான ஒரே அதிகார அமைப்பை, சர்வதேச நிதிச் சேவைகள் மைய ஆணைய மசோதா 2019 மூலம் உருவாக்குவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்த மசோதாவின் முக்கிய அம்சங்கள் வருமாறு:
ஆணையத்தின் மேலாண்மை:
இந்த ஆணையத்தின் தலைவர் தவிர, இந்திய ரிசர்வ் வங்கி, இந்திய பங்கு பரிவர்த்தனை ஆணையம், காப்பீடு முறைப்படுத்துதல் மற்றும் மேம்பாட்டுக்கான இந்திய ஆணையம், ஓய்வூதிய நிதியக் கட்டுப்பாடு மற்றும் மேம்பாட்டு ஆணையம் ஆகியவற்றிலிருந்து தலா ஒரு உறுப்பினரும் மத்திய அரசு நியமிக்கும் இரண்டு உறுப்பினர்களும் மற்றும் இரண்டு முழு நேர அல்லது பகுதி நேர உறுப்பினர்களும் இடம் பெற்றிருப்பார்கள்.
ஆணையத்தின் செயல்பாடுகள்:
நிதித்துறை கட்டுப்பாட்டு அமைப்புகள் அனுமதி பெற்று செயல்பட்டு வரும் சர்வதேச நிதிச்சேவை மையங்களின் அனைத்து நிதிச் சேவைகள், நிதிச் சார்ந்த பொருட்கள் மற்றும் நிதி ஆவணங்கள் ஆகியவை அனைத்தையும் இந்த ஆணையம் முறைப்படுத்தும். இது தவிர மத்திய அரசு அவ்வப்போது அறிவிக்கும் நிதிப் பொருட்கள், நிதி சேவைகள் மற்றும் நிதி ஆவணங்கள் ஆகியவற்றையும் இந்த ஆணையம் முறைப்படுத்தும்.
ஆணையத்தின் அதிகாரங்கள்:
சர்வதேச நிதிச் சேவைகள் மையங்கள் தொடர்பாக சம்பந்தப்பட்ட நிதித்துறை கட்டுப்பாட்டு அமைப்புகளான ரிசர்வ் வங்கி, செபி, ஐஆர்டிஏஐ, பிஎஃப் ஆர்டிஏ போன்றவை செலுத்திய கட்டுப்பாட்டு அதிகாரங்கள் அனைத்தையும் இந்த ஆணையம் இனி மேற்கொள்ளும். இந்த மைங்களில் அனுமதிக்கப்பட்டுள்ள நிதிப் பொருட்கள், நிதிச் சேவைகள், நிதி நிறுவனங்கள் ஆகியவை தொடர்பான கட்டுப்பாட்டு அதிகாரங்கள் ஆணையத்திடம் இருக்கும்.
ஆணையத்தின் நடைமுறைகள்:
இந்திய நாடாளுமன்றம் இயற்றிய சம்பந்தப்பட்ட சட்டப் பிரிவுகளின்படி, நிதிப் பொருட்கள், நிதிச் சேவைகள், நிதி நிறுவனங்கள் ஆகியவை தொடர்பான தனது நடைமுறைகளை இந்த ஆணையம் வகுத்துக் கொண்டு செயல்படும்.
மத்திய அரசின் மானியங்கள்:
இந்த ஆணைய செயல்பாட்டுக்கு பயன்படுத்தக் கூடிய தொகையை மத்திய அரசு நாடாளுமன்றத்தில் இதற்கென இயற்றப்படும் சட்டங்களின்படி மானியமாக வழங்கும்.
அந்நிய செலாவணி பரிவர்த்தனை:
மத்திய அரசின் ஆலோசனையின்படி இந்த ஆணையம் குறிப்பிடும் அந்நிய செலாவணி வழியாக சர்வதேச நிதிச் சேவை மையங்களின் பரிவர்த்தனைகள் நடைபெற வேண்டும்.
சர்வதேச நிதிச் சேவைகள் மைங்களுக்கு என ஒருங்கிணைந்த நிதிக்கட்டுப்பாட்டு அமைப்பு உருவாக்கப்பட்டிருப்பது சந்தைப் பங்கேற்பாளர்களுக்கு உலகத்தரம் வாய்ந்த கட்டுப்பாட்டு சூழலை வழங்குவதுடன் எளிதாக வர்த்தகம் புரிவதையும் மேம்படுத்தும். இதனை அடுத்து இந்தியாவில் சர்வதேச நிதிச் சேவை மையங்கள் மேலும் மேம்பாடு அடைய உத்வேகம் கிடைக்கும். மேலும், வெளிநாடுகளிலிருந்து தற்போது செயல்பட்டு வரும் இந்தியாவுக்கான நிதிச்சேவை மையங்கள் மீண்டும் இந்தியாவுக்கு வருவது ஊக்குவிக்கப்படும். இந்த நடவடிக்கை சர்வதேச நிதிச் சேவை மையங்களிலும், இந்தியாவின் ஒட்டுமொத்த நிதித்துறையிலும், கூடுதல் வேலைவாய்ப்பை உருவாக்கவும் உதவும்.
-----------
(Visitor Counter : 345
பிரதமர் அலுவலகம்
அத்தியாவசிய தேவை உள்ள நபர்களுக்கு முதலாவதாக தடுப்பூசி வழங்கப்படும் – பிரதமர்
தடுப்பூசி வழங்கும் திட்டத்தில் மனிதகுலத்தை மையமாகக் கொண்ட அணுகுமுறையால் இந்தியா வழிநடத்தப்படுகிறது: பிரதமர்
பொதுமக்கள் பாதுகாப்பு நடவடிக்கைகளையும் தடுப்பூசி நெறிமுறைகளையும் பின்பற்றுமாறு எச்சரிக்கை விடுத்தார்
மனித நேயத்தையும், முக்கிய கோட்பாடுகளையும் அடிப்படையாகக் கொண்டு இந்தியாவின் கொவிட்-19 தடுப்பூசி பிரச்சாரம் மேற்கொள்ளப்படுவதாக பிரதமர் திரு நரேந்திர மோடி கூறினார். அத்தியாவசிய தேவை உள்ள நபர்களுக்கு முதலாவதாக தடுப்பூசி வழங்கப்படும். தொற்று பாதிப்பு அதிகம் ஏற்படக்கூடியவர்களுக்கு முதலில் தடுப்பூசி அளிக்கப்படும். நமது மருத்துவர்கள், செவிலியர்கள், மருத்துவமனை துப்புரவு பணியாளர்கள் மற்றும் துணை மருத்துவ ஊழியர்களுக்கு தடுப்பூசி கிடைப்பதற்கான முதல் உரிமை இருப்பதாக அவர் குறிப்பிட்டார். அரசு மற்றும் தனியார் துறைகளைச் சேர்ந்த மருத்துவமனைகளுக்கு இந்த முன்னுரிமை அளிக்கப்படும். தேசிய அளவிலான கொவிட்- 19 தடுப்பூசித் திட்டத்தைக் காணொலி வாயிலாகத் தொடங்கிவைத்த பிறகு பேசுகையில் பிரதமர் இதனை தெரிவித்தார்.
மருத்துவ பணியாளர்களைத் தொடர்ந்து, அத்தியாவசிய சேவைகளில் ஈடுபடுவோர், நாட்டின் பாதுகாப்பு, சட்டம் ஒழுங்கில் அங்கம் வசிப்பவர்களுக்குத் தடுப்பூசி வழங்கப்படும் என்று பிரதமர் கூறினார். நமது பாதுகாப்புப் படையினர், காவல் துறையினர், தீயணைப்பு வீரர்கள், துப்புரவு பணியாளர்களுக்கு முன்னுரிமை அளிக்கப்படும். இந்த எண்ணிக்கை சுமார் 3 கோடி அளவில் இருக்கும் என்றும், அவர்களுக்கு தடுப்பூசி வழங்குவதற்கான செலவை இந்திய அரசே ஏற்கும் என்றும் பிரதமர் குறிப்பிட்டார்.
இந்தத் தடுப்பூசித் திட்டத்திற்காக மேற்கொள்ளப்பட்டுள்ள பணிகளை விரிவாக எடுத்துரைத்த பிரதமர், இரண்டு கட்டங்களாக வழங்கப்படும் தடுப்பூசிகளை மக்கள் கட்டாயம் முறையாக எடுத்துக் கொள்ள வேண்டும் என்று எச்சரிக்கை விடுத்தார். இரண்டு கட்டங்களுக்கும் இடையே ஒரு மாத இடைவெளி இருக்கும் என்று அவர் குறிப்பிட்டார். இரண்டாம் கட்ட தடுப்பூசியை எடுத்துக் கொண்ட பிறகு 2 வாரங்கள் கழித்தே தொற்றுக்கு எதிரான நோய் எதிர்ப்பு சக்தி மனித உடலில் ஏற்படும் என்பதால் தடுப்பூசியை எடுத்துக் கொண்ட பிறகு பொதுமக்கள் பாதுகாப்பாக இருக்க வேண்டும் என்று அவர் கேட்டுக்கொண்டார்.
கொரோனா தொற்றுக்கு எதிராக நாட்டு மக்கள் காட்டிய அதே பொறுமையை தடுப்பூசியை எடுத்துக் கொள்வதிலும் காட்ட வேண்டும் என்று திரு மோடி கோரிக்கை விடுத்தார்.
------
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19 தொற்று காலத்தில் கூட மத்திய அரசின் பணியாளர் தேர்வு தொடர்ந்து நடைபெற்றது என்று மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கொவிட்-19 தொற்று காலத்தில் கூட மத்திய அரசின் பணியாளர் தேர்வு தொடர்ந்து நடைபெற்றது என்று மத்திய அறிவியல் தொழில்நுட்பத் துறை  ஊழியர்நலன், பிரதமர் அலுவலகம், பொதுமக்கள் குறைதீர்ப்பு, ஓய்வூதியம், புவி அறிவியல், அணுசக்தித் துறை இணையமைச்சர் டாக்டர் ஜிதேந்திர சிங் தெரிவித்துள்ளார்.
இதுகுறித்து மாநிலங்களவையில் அறிக்கை தாக்கல் செய்து பேசிய அவர், மத்திய அரசின் பணியாளர் சேர்ப்பு தொடர்ந்து நடைபெற்று வருவதாகக் கூறினார். கடந்த 2020-21, 2021-22 ஆகிய வருடங்களில் மத்திய அரசு பணியாளர் தேர்வாணையம், பணியாளர் தேர்வாணையம், வங்கிப் பணியாளர் தேர்வாணையம் ஆகியவற்றின் மூலம் 1,59,615 பேர் தேர்ந்தெடுக்கப்பட்டதாகத் தெரிவித்தார். கொவிட்-19 தொடர்பான அனைத்து பாதுகாப்பு அம்சங்களுடன் தேர்வுகள் நடத்தப்பட்டு வருவதாகக் கூறினார்.
நடப்பாண்டிற்கான பணியாளர் தேர்வில் பங்கேற்பவர்களின் வயது வரம்பை 01.01.2022 அடிப்படையில் தீர்மானிக்க முடிவு செய்யப்பட்டுள்ளதாகவும் டாக்டர் ஜிதேந்திர சிங் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843357
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத் துறை செயலாளர் டாக்டர் அபிலக் ஷ் லிக்கி இன்று கேரளாவுக்குப் பயணம் மேற்கொண்டு ஐ.சி.ஏ.ஆர்-சி.எம்.எஃப்.ஆர்.-ன் விழிஞம் பிராந்திய மைய செயல்பாடுகளை ஆய்வு செய்தார்
மீன்வளத் துறை செயலாளர் டாக்டர் அபிலக் ஷ் லிக்கி ஐ.சி.ஏ.ஆர்-சி.எம்.எஃப்.ஆர்.ஐ-விழிஞம் பிராந்திய மையத்தைப் பார்வையிட்டார். திருவனந்தபுரத்தில் உள்ள கடல் மீன் குஞ்சு பொரிப்பகத்தைப் பார்வையிட்ட அவர், விஞ்ஞானிகள் மற்றும் மீன் பண்ணையாளர்களுடன் கலந்துரையாடினார். மேலும் சில்வர் பாம்பனோவின் தேசிய குஞ்சு வளர்ப்பு வங்கி முதலியவற்றையும், சாகரிகா கடல் ஆராய்ச்சி மீன் காட்சியகத்தையும் பார்வையிட்டார்.
விஞ்ஞானிகள் மற்றும் ஆராய்ச்சியாளர்கள் மேற்கொண்டு வரும் பணிகளை செயலாளர் பாராட்டினார். குறிப்பாக கடலோர நீரில் அதன் நிலையான உற்பத்திக்காக சிப்பி குஞ்சு பொரிப்பகங்களை உருவாக்குவதற்கான முன்மொழிவு குறித்து அவர் எடுத்துரைத்தார். இது ஒரு முக்கியமான நடவடிக்கை என்றும் குஞ்சு பொரிப்பகத்தால் உற்பத்தி செய்யப்படும் சிப்பிகளைக் கடலில் வளர்ப்பதன் மூலம் முத்துச் சிப்பிகளின் இயற்கை வாழ்விடங்களை மீட்டெடுத்து மேம்படுத்துவது வளப்பாதுகாப்பு மற்றும் பொருளாதார நிலைத்தன்மைக்கு இடையே இணக்கமான சமநிலையை உருவாக்க உதவும் என்றும் அவர் கூறினார்.
சாகரிகா கடல் ஆராய்ச்சி மீன் காட்சியகம் மற்றும் அலங்கார மீன் குஞ்சு பொரிப்பகம் ஆகியவற்றையும் பார்வையிட்ட செயலாளர், அங்குள்ள அலங்கார உயிரினங்களின் திறனை அறிய ஆர்வமாக இருந்தார். மீன் வளர்ப்போர் மற்றும் தொழில்முனைவோருக்கு பயிற்சி அளிப்பதன் மூலம் அலங்கார மீன் வளர்ப்பு தொழில்நுட்பத்தைப் பிரபலப்படுத்த சி.எம்.எஃப்.ஆர்.ஐ.-ன் முயற்சிகளை பாராட்டினார். மேலும், மீன் வளர்ப்போர் மற்றும் தொழில் முனைவோருடன் கலந்துரையாடிய அவர், அலங்கார மீன் உற்பத்தி அலகுகளில் வளர்ப்பதற்கான அலங்கார மீன்குஞ்சுகளை வழங்கினார்.
கூண்டு மீன் வளர்ப்பு உள்ளிட்ட மீன்வளர்ப்பு, மீனவ சமூகங்களுக்கு ஒரு மாறுதல் வாழ்வாதாரமாக இருப்பதைக் கண்ட லிக்கி, நாடு முழுவதும் கடல் துடுப்பு மீன் மற்றும் மட்டி மீன் குஞ்சு பொரிப்பகங்களுக்கு நேரடி தீவனத்தை உறுதி செய்வதற்கான ஒரு நம்பிக்கைக்குரிய தீர்வாகும் இது என்று குறிப்பிட்டார்.
சி.எம்.எஃப்.ஆர்.ஐ இயக்குநர் டாக்டர் ஏ.கோபாலகிருஷ்ணன், ஐ.சி.ஏ.ஆர்-சி.எம்.எஃப்.ஆர்.எல் முதன்மை விஞ்ஞானி மற்றும் தலைவர் டாக்டர் பி.சந்தோஷ் ஆகியோர் செயல்பாடுகளின் நிலையை மத்திய அரசின் செயலாளரிடம் விளக்கினர். நாட்டின் கடலோரப் பகுதிகளில் விதை உற்பத்தி மற்றும் சிப்பி, உண்ணக்கூடிய சிப்பி மற்றும் முத்து சிப்பிகளை வளர்ப்பது குறித்து மத்திய அரசு தீவிரமாக பரிசீலித்து வருகிறது என்று அவர் தெரிவித்தார்.
ரெயில்வே அமைச்சகம்
ஆந்திரா, தமிழகம், கர்நாடகம் மற்றும் தெலங்கானா ஆகிய மாநிலங்களுக்கு தலா 2000 மெட்ரிக் டன்னுக்கு மேற்பட்ட ஆக்ஸிஜன் : ரயில்கள் மூலம் விநியோகம்
இந்திய ரயில்வே இது வரை பல மாநிலங்களுக்கு 1357-க்கும் மேற்பட்ட டேங்கர்கள் மூலம் 22,916 மெட்ரிக் டன்னுக்கும் மேற்பட்ட திரவ மருத்துவ ஆக்ஸிஜனை விநியோகித்துள்ளது.
இதுவரை 334 ஆக்ஸிஜன் எக்ஸ்பிரஸ் ரயில்கள் தனது பயணங்களை முடித்து பல்வேறு மாநிலங்களுக்கு நிவாரணம் அளித்துள்ளன.
ஆந்திர பிரதேசம், தமிழ்நாடு, கர்நாடகம் மற்றும் தெலங்கானா போன்ற தென் மாநிலங்கள் தலா 2000 மெட்ரிக் டன்னுக்கு மேற்பட்ட ஆக்ஸிஜனை ரயில்கள் மூலம் பெற்றுள்ளன. தற்போது 6 ஆக்ஸிஜன் எக்ஸ்பிரஸ் ரயில்கள் 32 டேங்கர்களில் 500 மெட்ரிக் டன்னுக்கு மேற்பட்ட ஆக்ஸிஜன்களை கொண்டு சென்று கொண்டிருக்கின்றன.
இதுவரை, தமிழகம் 2190, மகாராஷ்டிரா 614, கர்நாடகா 2440, ஆந்திரா 2125, கேரளா 380, தெலங்கானா 2062 மெட்ரிக் டன் ஆக்ஸிஜன் பெற்றுள்ளன.
தமிழகத்தில் சென்னை, திருவள்ளூர், தூத்துக்குடி, கோவை, மதுரை உட்பட 15 மாநிலங்களில் 39 நகரங்களில் ஆக்ஸிஜன் டேங்கர்களை ரயில்கள் இறக்கியுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723411
சுற்றுச்சூழல் மற்றும் வனத்துறை அமைச்சகம்
இடம்பெயரும் பறவை இனங்கள் தொடர்பான ஐநா அமைப்பின் தலைமைப் பொறுப்பை இந்தியா ஏற்றுக் கொண்டுள்ளது
இடம்பெயரும் பறவைகள் மற்றும் வாழ்விடம் தொடர்பான மாநாடு இந்தியாவில் நடைபெறுவது இவற்றின் மீதான சிறப்புக் கவனத்தின் தொடக்கமாகும்: மத்திய சுற்றுச்சூழல் துறை அமைச்சர்
இடம்பெயரும் பறவை இனங்கள் தொடர்பான ஐநா அமைப்பின் 13-ஆவது மாநாடு காந்தி நகரில் இன்று , 130 நாடுகளைச் சேர்ந்த உயர் அதிகாரிகள், சுற்றுச்சூழல் வழக்கறிஞர்கள், சுற்றுச்சூழல் ஆர்வலர்கள், ஆராய்ச்சியாளர்கள் மற்றும் உயிரி பன்முகத் தன்மை வல்லுநர்கள் முன்னிலையில் தொடங்கியது. பிரதமர் திரு நரேந்திர மோடி காணொலிக் காட்சி வாயிலாக இந்த ஐநா மாநாட்டைத் தொடங்கி வைத்தார்.
இந்த மாநாட்டில், இடம்பெயரும் பறவைகளுக்கான ஐநா அமைப்பின் அடுத்த மூன்றாண்டுகளுக்கான தலைமைப் பொறுப்பை இந்தியா இன்று ஏற்றுக் கொண்டது. இந்த நிகழ்ச்சியில் பேசிய மத்திய சுற்றுச்சூழல் மற்றும் வனத்துறை அமைச்சர் திரு பிரகாஷ் ஜவ்டேகர், இடம்பெயரும் பறவைகள் தொடர்பான மாநாடு இந்தியாவுக்கு மிகவும் முக்கியமானது என்றார். இது வளர்ச்சியை மேற்கொள்வதற்கான மிகச்சிறந்த தருணம் என்று குறிப்பிட்ட அவர், இந்த மாநாடு இந்தியாவில் நடைபெறுவது இடம்பெயரும் பறவைகள் மற்றும் அவற்றின் வாழ்விடங்கள் மீது சிறப்புக் கவனம் செலுத்துவதற்கான தொடக்கத்தைக் குறிப்பதாகவும் தெரிவித்தார்.
“இடம்பெயரும் பறவைகள், பாலூட்டிகள் மற்றும் நீர்வாழ் உயிரினங்கள், இடம்பெயரும் போது, அதிகளவில் அழிவை சந்திக்க வேண்டியிருப்பதாக கூறிய அமைச்சர், இவற்றை பாதுகாக்க சம்பந்தப்பட்ட நாடுகள் ஒருங்கிணைந்து செயல்பட வேண்டியது அவசியம் என்றும் தெரிவித்தார்.
இந்தியாவைப் பொறுத்தவரை, பூமியில் உள்ள அனைத்து விலங்குகள் மற்றும் இயற்கையான வாழ்வுமுறையை பாதுகாக்க உறுதிபூண்டுள்ளதாகவும் அவர் கூறினார். எனவே, இந்த மாநாட்டை நடத்துவதில் இந்தியா மிகுந்த மகிழ்ச்சி அடைவதாகவும் மத்திய அமைச்சர் குறிப்பிட்டார்.
நிதி அமைச்சகம்
புதுச்சேரியில் ஏப்ரல் 25 முதல் மின்னணு வே-பில் முறை அறிமுகம்
புதுச்சேரியில் ஏப்ரல் 25 ஆம் தேதி முதல் மாநிலங்களுக்கு இடையேயான சரக்கு போக்குவரத்திற்கு மின்னணு வே-பில் முறை நடைமுறைபடுத்தப்படும்.
ஜி.எஸ்.டி. கவுன்சிலின் முடிவின்படி மாநிலங்களுக்கு இடையிலான சரக்குப் போக்குவரத்திற்கு மின்னணு வே-பில் நடைமுறை 2018 ஏப்ரல், முதல் தேதி முதல் நடைமுறைக்கு வந்தது.
ஏப்ரல் 20, 2018-ன் நிலவரப்படி மாநிலங்களுக்கு இடையேயான சரக்குப் போக்குவரத்திற்கு மின்னணு வே-பில் 12 மாநிலங்களில் நடைமுறைப்படுத்தப்பட்டுள்ளது.
ஏப்ரல் 22, 2018 வரை ஒரு கோடியே எண்பத்து நான்கு லட்சத்திற்கும் மேலான மின்னணு வே-பில்கள் வெற்றிகரமாக உருவாக்கப்பட்டுள்ளன.
ஏப்ரல் 25, 2018 ஆம் தேதி முதல் புதுச்சேரி, அருணாச்சலப் பிரதேசம், மத்தியப் பிரதேசம், மேகாலயா, சிக்கிம் ஆகிய மாநிலங்கள் மற்றும் யூனியன் பிரதேசங்களில் மாநிலங்களுக்கு இடையிலான சரக்குப் போக்குவரத்திற்கு மின்னணு வே-பில் நடைமுறைக்கு வருகிறது.
(Visitor Counter : 106
பிரதமர் அலுவலகம்
தேசப்பிதா மகாத்மா காந்தியின் நினைவு தினத்தையொட்டி, பிரதமர் அவருக்கு மரியாதை செலுத்தினார்
தேசப்பிதா மகாத்மா காந்தியின் நினைவு தினத்தையொட்டி, பிரதமர் திரு நரேந்திர மோடி அவருக்கு மரியாதை செலுத்தினார்.
இதுகுறித்து பிரதமர் வெளியிட்டுள்ள டுவிட்டர் பதிவில், “தேசப்பிதா மகாத்மாகாந்தி அமரத்துவம் எய்திய நாளில் அவருக்கு எனது மரியாதையை செலுத்துகிறேன். மகாத்மாவின் ஆளுமை, கருத்துகள் மற்றும் கொள்கைகள், வலிமையான, திறமையான மற்றும் வளம் மிகுந்த புதிய இந்தியாவைப் படைக்க நமக்கு தொடர்ந்து வழிகாட்டும்” என்று தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
356.18 லட்சம் மெட்ரிக் டன்னுக்கும் அதிகமான நெல் கொள்முதல் : 20.41% அதிகரிப்பு
நடப்பு காரீப் சந்தைப் பருவத்தில் கடந்த 8ம் தேதி வரை 356.18 லட்சம் மெட்ரிக் டன்னுக்கும் அதிகமான நெல் கொள்முதல் செய்யப்பட்டுள்ளது. இது கடந்தாண்டு இதே காலத்தைவிட 20.41 சதவீதம் அதிகம்.
காரீப் நெல் கொள்முதல் தமிழகம், பஞ்சாப் உட்பட பல மாநிலங்களில் சுமுகமாக நடக்கிறது. கடந்த 8ம் தேதி வரை 356.18 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இதற்காக 37.38 லட்சம் விவசாயிகள், குறைந்தபட்ச ஆதரவு விலையாக ரூ.67248.22 கோடி பெற்றுள்ளனர்.
மாநிலங்களின் வேண்டுகோள் படி 48.11 லட்சம் மெட்ரிக் டன் பருப்பும், எண்ணெய் வித்துக்களும் கொள்முதல் செய்ய ஒப்புதல் வழங்கப்பட்டது.
கடந்த 8ம் தேதி வரை 143425.38 மெட்ரிக் டன் பாசி பயறு, உளுந்து, நிலக்கடலை, சோயாபீன்ஸ் ஆகியவற்றை, 81,301 விவசாயிகளிடமிருந்து ரூ.770.84 கோடிக்கு அரசு கொள்முதல் செய்துள்ளது.
கடந்த 8ம் தேதி வரை 41,52,628 பருத்திக் கட்டுகளை, 8,05,262 விவசாயிகளிடமிருந்து ரூ.12,150.84 கோடிக்கு அரசு கொள்முதல் செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1679404
------
(Visitor Counter : 90
சுற்றுச்சூழல் மற்றும் வனத்துறை அமைச்சகம்
ஜி-20-ன் 2-வது சுற்றுச்சூழல் மற்றும் பருவநிலை மாறுபாடு பணிக்குழுக்கூட்டம் 2023, மார்ச் 27 முதல் 29 வரை காந்திநகரில் நடைபெறுகிறது
ஜி-20-ன் 2-வது சுற்றுச்சூழல் மற்றும் பருவநிலை மாறுபாடு பணிக்குழுக்கூட்டம் 2023, மார்ச் 27 முதல் 29 வரை காந்திநகரில் நடைபெறுகிறது. இந்த 2-வது கூட்டத்தின் ஒரு பகுதியாக நீர்வள மேலாண்மையில் சிறந்த நடைமுறைகள் குறித்த விளக்கங்கள் தொடர்பான கூட்டமும் நடைபெற உள்ளது.
முதல் நாளில் ஜி-20 சுற்றுச்சூழல் பணிக்குழு பிரதிநிதிகள் சபர்மதி ஆற்றுக்கு நேரில் சென்று, கழிவுநீர் மேலாண்மை குறித்து பார்வையிட உள்ளனர். அடுத்த இரண்டு நாட்களில் தொழில்நுட்ப அமர்வுகள் நடைபெற உள்ளன. சூழலை மீட்டெடுப்பது மற்றும் பல்லுயிர் பெருக்கத்தை வளப்படுத்துதல், நீடித்த மற்றும் பருவநிலைக்கு உகந்த நீலப்பொருளாதாரத்தை மேம்படுத்துதல், சுழற்சிப் பொருளாதாரத்தை ஊக்குவித்தல் உள்ளிட்ட பல்வேறு கருப்பொருள்களில் விவாதங்கள் நடைபெற உள்ளன.
இந்த 2-வது பணிக்குழுக் கூட்ட ஏற்பாடுகள் தொடர்பாக இன்று ஆய்வுக் கூட்டம் நடைபெற்றது. இதில் மத்திய சுற்றுச்சூழல்துறை செயலாளர் திருமதி லீனா நந்தன், குஜராத் மாநில தலைமைச் செயலாளர் திரு ராஜ்குமார் மற்றும் உயர் அதிகாரிகள் பங்கேற்றனர்.
-----
AP/PLM/KPG/KRS
(Visitor Counter : 72
பிரதமர் அலுவலகம்
பெட்ரோடேக் – 2019 : பிப்ரவரி 11, 2019 அன்று பிரதமர் துவக்கி வைக்கிறார்
உத்தரப்பிரதேச மாநிலம் கிரேட்டர் நொய்டாவில் உள்ள இந்தியா கண்காட்சி அரங்கில், பெட்ரோடேக் – 2019-ஐ பிரதமர் திரு நரேந்திர மோடி 11 பிப்ரவரி 2019 அன்று துவக்கி வைக்கவுள்ளார்.
இந்நிகழ்ச்சியின் தொடக்க விழாவில் அவர் உரையாற்றுவார்.
பெட்ரோடேக் – 2019, இந்தியாவின் முன்னோடி ஹைட்ரோகார்பன் மாநாடாக கருதப்படுகிறது. பெட்ரோடேக் – 2019, மத்திய அரசின், மத்திய பெட்ரோலியம் மற்றும் இயற்கை எரிவாயு அமைச்சகம் ஏற்பாடு செய்துள்ள 13-வது சர்வதேச எண்ணெய் மற்றும் எரிவாயு மாநாடு மற்றும் கண்காட்சியாகும்.
2019 பிப்ரவரி 10 முதல் 12 வரை நடைபெற உள்ள இந்த 3 நாள் மாநாடு, இந்திய எண்ணெய் மற்றும் எரிவாயு துறையின் சமீபத்திய சந்தை மற்றும் முதலீட்டாளர்களுக்கு உகந்த மாற்றங்கள் குறித்து இந்த மாநாட்டில் விவாதிக்கப்பட உள்ளது. பங்குதாரர் நாடுகளைச் சேர்ந்த 95-க்கும் மேற்பட்ட எரிசக்தித் துறை அமைச்சர்கள் மற்றும் சுமார் 70 நாடுகளைச் சேர்ந்த 7000 பிரதிநிதிகள் பெட்ரோடெக் – 2019-ல் பங்கேற்பார்கள் என எதிர்பார்க்கப்படுகிறது.
இந்த மாநாட்டின் ஒரு பகுதியாக கிரேட்டர் நொய்டாவில் உள்ள இந்திய கண்காட்சி அரங்கில், சுமார் 20,000 சதுரமீட்டருக்கு மேற்பட்ட பரப்பளவில் கண்காட்சி ஒன்றும் நடத்தப்பட உள்ளது. பெட்ரோடெக் 2019 கண்காட்சியில் 13-க்கும் மேற்பட்ட நாடுகளின் அரங்குகளும், 40-க்கும் மேற்பட்ட நாடுகளைச் சேர்ந்த 750 நிறுவனங்களும் பங்குபெறவுள்ளன. இந்தியாவில் உற்பத்தி செய்வோம் மற்றும் புதுப்பிக்கத்தக்க எரிசக்தி என்பதை மையக் கருத்தாகக் கொண்டு இந்த கண்காட்சி நடத்தப்படுகிறது.
கடந்த காலத்தில், 12-ஆவது பெட்ரோடெக் – 2016 மாநாட்டை, 2016 டிசம்பர் 5 அன்று பிரதமர் தொடங்கிவைத்தார்.
“இந்தியாவின் எரிசக்தி எதிர்காலத்திற்கான எனது தொலைநோக்கு நான்கு தூண்களைக் கொண்டது என்று அவர் தெரிவித்துள்ளார்:
எரிசக்தி கிடைக்கச் செய்தல், எரிசக்தி சிக்கனம், நீடித்த எரிசக்தி & எரிசக்தி பாதுகாப்பு.”
பன்னாட்டு ஹைட்ரோகார்பன் நிறுவனங்கள் இந்தியாவிற்கு வந்து, இந்தியாவில் உற்பத்தி செய்யுமாறு அழைப்பு விடுத்த பிரதமர், ஊழல் மற்றும் ஊழல்வாதிகளுக்கு சிவப்பு கம்பள வரவேற்பு அளிப்பதை மாற்றியமைப்பதே தமது லட்சியம் என்றும் தெரிவித்துள்ளார்.